<MASK>  ചേറ്റംകുന്നിൽ പുലപ്പാടി ഇല്ലത്ത് (മലബാറിലെ ആഢ്യ തീയ്യ കുടുംബം)  "അയ്യത്താൻ" തറവാട്ടിലാണ് ഡോ. ഗോപാലൻറെ ജനനം. അയ്യത്താൻ ചന്ദന്റെയും, കല്ലാട്ട്  ചിരുത്തമ്മാളിന്റെയും ആദ്യ മകനായിരുന്നു അദ്ദേഹം. അദ്ദേഹത്തിന്റെ ഇളയ സഹോദരി ഡോ. അയ്യത്താൻ ജാനകിയമ്മാൾ, കേരളത്തിലെ മലബാറിലെ ആദ്യത്തെ വനിതാ ഡോക്ടറായിരുന്നു. ബ്രണ്ണൻ സ്കൂളിലും മിഷൻ ഹൈസ്കൂളിലും പ്രാഥമിക വിദ്യാഭ്യാസത്തിനു ശേഷം 1884 സെപ്റ്റംബർ 19 ന് മദ്രാസ് മെഡിക്കൽ കോളേജിൽ ചേർന്നു . ചെറുപ്പത്തിൽ തന്നെ അനാചാരങ്ങളെയും അന്ധവിശ്വാസങ്ങളെയും എതിർത്തു. ജാതി വ്യത്യാസങ്ങളോ ആചാരങ്ങളോ പാലിക്കുന്നതിൽ വിമുഖത കാട്ടി. കോളേജ് പഠനകാലത്ത് പല നാടുകളിലേയും സാമൂഹ്യ നവോത്ഥാന മുന്നേറ്റങ്ങളെക്കുറിച്ച് വായിച്ചറിഞ്ഞ അദ്ദേഹത്തെ രാജാറാം മോഹൻറോയിയുടെ ബ്രഹ്മസമാജം ഏറെ ആകർഷിച്ചു.  ബ്രഹ്മസമാജത്തിൽ ചേർന്നുകൊണ്ട് സാമൂഹിക പ്രവർത്തനങ്ങളിൽ ഏർപ്പെട്ടു. കോളേജ് കാലം മുതൽ കൊൽക്കത്ത ബ്രഹ്മ സമാജത്തിന്റെ ജനറൽ കമ്മിറ്റിയിൽ സജീവ എക്സിക്യൂട്ടീവ് അംഗമായിരുന്നു ഡോ. ഗോപാലൻ.
അയ്യത്താൻ ഗോപാലൻ
സേലം തിരുച്ചിറപ്പള്ളി തലശ്ശേരിയിലെ ചെന്നൈ